Diari Oficial de la Generalitat Valenciana


Sumari del DOGV 2092, del 30-08-1993 (1993/829030)

ORDRE de 13 de juliol de 1993, de la Conselleria d'Agricultura i Pesca, per a l'aplicació en la Comunitat Valenciana de l'Ordre Ministerial de 19 de febrer de 1993, sobre mesures d'estímul y suport per a la promoció de noves tecnologies en maquinària i equips agraris.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/07/13/(2)/dof/vci/html**

### Dades del document

Número de DOGV
:   2092

Data del DOGV
:   30-08-1993

Secció del DOGV
:   DISPOSICIONS GENERALS

Número del document
:   1993/829030


Data del document
:   13-07-1993

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 13 de juliol de 1993, de la Conselleria d'Agricultura i Pesca, per a l'aplicació en la Comunitat Valenciana de l'Ordre Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris.  
L'Ordre de 19 de febrer de 1993 (BOE de 2 de març), del Ministeri d'agricultura, Pesca i Alimentació, n'ha substituït i derogat una altra, de 26 de juliol de 1983, sobre mesures d'estímul i suport per a la adquisició i utilització, en règim cooperatiu, de maquinària i altres mitjans de producció.  
D'altra banda, en l?Ordre d?1 de febrer de 1993, de la Conselleria d'Agricultura i Pesca, per la qual es publiquen les línies de subvenció i els imports globals màxims d'aquestes, que financien per a 1993 les subvencions gestionades per la Direcció General de Producció i Indústries Agràries, amb les bases reguladores en vigor (DOGV d?1 de març), figura, en l'article primer, la línia 708/000/93 dins de les gestionades per aquesta direcció general i dotades amb fons procedents del Ministeri d'Agricultura, Pesca i Alimentació regulats per l?Ordre de 26 de juliol de 1983.  
Per tant, les subvencions concedides a l?empara de la línia 708/000/93, seguirà gestionant-les la Direcció General de Producció i Indústries Agràries, amb dependència, pel que fa a la regulació general, de l?Ordre de 19 de febrer de 1993 (BOE, de 2 de març) i atenent-se, en la resta, al que s'indica en l?Ordre d?1 de febrer de 1993, de la Conselleria d'Agricultura i. Pesca.  
A fi de desenvolupar l?esmentada Ordre Ministerial de 19 de febrer, en el que fa referència a l'aplicació en l?àmbit territorial de la Comunitat Valenciana,  
ORDENE  
Article primer  
Mitjançant aquesta ordre es regula, en l?àmbit de la Comunitat Valenciana,, la concessió de les ajudes a la promoció de noves tecnologies en maquinària i equips agraris, d'acord amb el que s'exposa en l?Ordre Ministerial de 19 de febrer de 1993, del Ministeri d'Agricultura, Pesca i Alimentació.  
Article segon  
Per a l?exercici 1993, tindran ajuda les adquisicions de maquinaria i equips agrícoles que es troben inclosos en algun dels apartats del Pla d'innovació Tecnològica de l'annex d'aquesta ordre o que, sense estar especificats, impliquen un avanç tecnològic en la mecanització del procés de producció.  
Per als exercicis 1994 i següents es publicaran, per resolució de la Direcció General de Producció i Indústries Agràries, els respectius plans d'innovació Tecnològica vigents per a cada exercici.  
Article tercer  
Les subvencions a què fa referència aquesta ordre es pagaran a càrrec de l'aplicació pressupostària 97.01.97.7337.494.12.3 del pressupost de la Generalitat Valenciana, d'acord amb l'assignació establerta pel Ministeri d'Agricultura, Pesca i Alimentació per a cada exercici econòmic.  
La gestió dels fons s'atendrà, en tots els aspectes, al que disposa l'article 153 del Reial Decret Legislatiu 1.091/1988, de 23 de setembre, pel qual s'aprova el text refós de la Llei General Pressupostària.  
Article quart  
Les sol·licituds d'ajuda, dirigides al Director General de Producció i Indústries Agràries, es presentaran en la direcció territorial de la província on s'haja de fer la inversió, juntament amb la documentació següent:  
1. Document que acredite la personalitat jurídica del sol·licitant.  
2. Memòria explicativa de la viabilitat tècnica i econòmica de la inversió prevista.  
3. Factura proforma de la maquinària o equip que s'haja d'adquirir.  
4. Pla cronològic de les inversions que s'hagen de realitzar.  
5. Declaració formal que no se sol·liciten altres' ajudes a fons perdut per a la inversió que es proposa.  
6. Justificants del compliment de les obligacions fiscals i de cara a la Seguretat Social.  
Article cinquè  
Les direccions territorials proposaran a la direcció general la concessió de les subvencions que corresponguen, quan s'hagen estudiat les sol·licituds i s'haja analitzat la documentació presentada. La concessió de les ajudes correspon al Conseller d'Agricultura i Pesca, sense perjudici de la delegació prevista en l?Ordre de 23 d'octubre de 1992, de la Conselleria d'Agricultura i Pesca.  
A l?efecte d'aquesta ordre, la falta de resolució expressa de les sol·licituds en el termini general de tres mesos establert en la Llei 30/1992, de 26 de novembre, implicarà la desestimació de les ajudes.  
Article sisé  
Per a cobrar les subvencions, caldrà presentar en les direccions territorials la factura definitiva de la maquinària o equip, i un certificat d'inscripció en el registre oficial, quan aquesta inscripció siga necessària; les inversions es comprovaran i se certificaran d'acord amb el pla aprovat i dins dels terminis previstos.  
DISPOSICIO DEROGATORIA  
Queden derogades les resolucions de 15 d'octubre de 1983 (DOGV de 24.11.83) i de 26 de maig de 1987 (DOGV de 12.06.87), de la Direcció General de Producció Agrària, i la Resolució de 28 d'agost de 1989, de la Direcció General de Producció i Indústries Agràries (DOGV de 21.09,89), que regulaven i modificaven l'aplicació del programa de mesures d'estímul i suport a l'adquisició i utilització en regim cooperatiu de maquinària i altres mitjans de producció.  
DISPOSICIO ADDICIONAL  
En l'Ordre d?1 de febrer de 1993, la referència de la línia 708/000/93. a l'Ordre de 26 de juliol de 1983, del Ministeri d'Agricultura, Pesca i Alimentació, s'ha d'entendre com a feta a la de 19 de febrer de 1993.  
Disposició FINAL  
Aquesta ordre vigeix des de l?endemà de la publicació al Diari Oficial de la Generalitat Valenciana.  
València, 13 de juliol de 1993  
ANNEX I  
Plans d'innovació Tecnològica   
i maquinària que inclouen  
1. Tecnificació de la plantació i sembra en, concurs hortofruitícoles  
1.1 Equips d'anivellament amb làser.  
1.2 Equips combinats de sembra i preparació del terreny.  
1.3 Sembradores directes.  
2. Millora de les instal·lacions i dels vivers de plantes hortícoles  
2.1 Sembradores.  
2.2 Hivernacles.  
2.3 Equips de tractament i fertirrigació.  
2.4 Cambres de germinació.  
3. Mecanització de la Col·locació i recollida de proteccions plàstiques  
3.1 Maquinària per a la Col·locació de plàstics.  
3.2 Equips combinats per al trasplantament i l'encoixinat.  
3.3 Maquinària per a la recollida i recuperació de plàstics.  
4. Distribució i manipulació de productes fitosanitaris i adobs.  
4.1 Nous equips de tractament fitosanitari.  
4.2 Nous equips de distribució de fertilitzants minerals.  
4.3 Emmagatzematge i distribució d'adobs líquids.  
4.4 Aplicadores enterradores de fem, compost i llots.  
4.5 Barrejadors d'adobs.  
4.6 Equips per a les anàlisis ràpides de sòls.  
5. Mecanització de les tasques d'esporgada  
5.1 Preparadores.  
5.2 Equips d'esporgada automàtica.  
5.3 Recollidors i trituradores de les restes d'esporgada.  
6. Recol·lecció mecanitzada de productes hortofruitícoles  
6.1 Recol·lectores específiques de lleguminoses en gra.   
6.2 Veremadores i remolques especials.  
6.3 Recol·lectores d'hortícoles.  
6.4 Equips de recol·lecció en fruiters i oliverar: plataformes, vibradores, recollidores, de pneumàtics, netejadores i peladores.


Còpia Permalink ELI